Sony udmelder prisstigning på PS5

Sony har udmeldt, at prisen på PlayStation 5 Digital Edition – altså udgaven uden diskdrev, stiger i en række lande verden over, herunder Danmark. Det sker som følge af høj inflation og et generelt udfordrende marked. Dette skriver Sony i en officiel udmelding på PlayStation Blog.

With a backdrop of a challenging economic environment, including high inflation and fluctuating exchange rates, SIE has made the tough decision to raise the recommended retail price (RRP) of the PlayStation 5 console in select markets in Europe, Middle East and Africa (EMEA), Australia and New Zealand.

Prisstigningen i Europa lyder på 50 euro – hvordan den præcise prisjustering i Danmark lyder er endnu ukendt, men man skal nok regne med omtrent 400-500 kroner.

Indtil videre er standard udgaven af PS5 (med diskdrev) samt PS5 Pro ikke ramt af en prisstigning.

Prisstigningen træder i kraft med det samme, og det er uvist hvorvidt der er flere prisjusteringer på vej. Såfremt man går og overvejer en PS5 Digital Edition, er det nok en god idé at slå til hurtigst muligt